Publication: Magyar Közlöny
Issue: MK-2003-55 (Year: 2003, Number: 55)
Era: 1990-2004
Section: szóló 1992. évi XXIII. törvény (a továbbiakban: Ktv.) 72. §
Paragraph Index: 76

(1)—(3) bekezdését, 70/B. §-át, utalt továbbá az Alkotmány 70/K. §-ára. Az indítványozó érvelése szerint a fenti alkotmányos rendelkezésekbe ütközik, hogy a jogalkotó az egyéni vállalkozóként végzett munkavégzés idejét a közalkalmazotti jogviszony számításánál, illetve a közalkalmazotti besorolásnál nem ismeri el közalkalmazotti jogviszonyként. „Az egyéni és társas vállalkozások munkát végzõ tagjai, akik vállalkozásuk megszüntetése után (...) a közalkalmazotti jogviszony létesítésével hátrányos megkülönböztetést szenved azáltal, hogy a közalkalmazotti illetményének, és pótszabadságának megállapításánál a vállalkozóként végzett munkáját a törvényalkotók nem ismerik el.” Az indítványozó utalt továbbá arra, hogy a Kjt. pótszabadságra vonatkozó rendelkezései eltérnek az Mt. szabályozásától, ugyanis az Mt. a hatálya alá tartozó munkavállaló pótszabadságát nem a munkaviszonyban eltöltött idõ, hanem az életkor függvényében határozza meg. Ezek az Mt. szabályok „a szabadság rendeltetését szolgálják”, amit a Kjt. megalkotásakor a jogalkotók nem vettek figyelembe. Az Alkotmánybíróság eljárása során beszerezte a munkaügyi miniszter, valamint a szociális és családügyi miniszter véleményét. II. Az Alkotmánybíróság által figyelembe vett jogszabályi rendelkezések:

Source: https://magyarkozlony.hu/hivatalos-lapok/d2ba72c2fd32cc7374802194c01abcb63028e1e5/dokumentumok/99d1dece22050bc12460f6fbaf5c6e0e6b75c2b1/letoltes